Publication: Magyar Közlöny
Issue: MK-2006-20 (Year: 2006, Number: 20)
Era: 2004-2010
Section: 243/2003. (XII.17.) Korm. rendelet a Nemzeti Alaptanterv kiadásáról, bevezetéséről és alkalmazásáról.)
Paragraph Index: 7088

z) A magyar állam és a magyar történelem fordulópontjai közül részletesen ismerjék és tudják Mohács tragédiáját, Erdély aranykorát, Magyarország felszabadítását és a Rákóczi-szabadságharc eseményeit. aa) Ismerjék az egyetemes újkori történelem fontosabb eseményeit, a nagy földrajzi felfedezéseket, a refomráció és a katolikus megújulás korát, a nemzetközi konfliktusok történetét a XVI-XVII. században, a kontinentális abszolutizmusok és az angol alkotmányos királyság jellemzőit. bb) Az európai újkori történelem jelentős eseményei közül különös figyelmet fordítsanak a kereszttantervekben is szereplő európai azonosságtudat és az egyetemes kultúra szempontjából is fontos – olyan történelmi eseménynek – mint a keresztény Európa törökellenes európai összefogása és a török kiűzése. Különös figyelmet fordítson a politikatörténet és a gazdaságtörténet mellett az életmódtörténetre, a mentalitástörténetre. cc) Képesek példát gyűjteni arra, hogy különböző történelmi régiók fejlődése eltérő ütemű lehet. dd) Források segítségével ismerjék fel a nagyobb történelmi régiók közötti fontosabb különbségeket. ee) Történelmi emlékhelyeink, emlékparkjaink felkeresésére érdeklődést tanúsítson, erősödjön pozitív önazonosságtudata és reális magyarságtudata. ff) Legyen képes önreflexióra, gondolkodjon el olyan kérdésekről, hogy miért vannak háborúk, vagy van-e fejlődés a történelemben. 2006/20/II. szám Történelem és civilizációs ismeretek Tanulási cél, tematikus tananyag, tanulási program, teljesítmény

Source: https://magyarkozlony.hu/hivatalos-lapok/32a31ae8d2ae2c64e65238766067b1b93e48e40a/dokumentumok/34f20848a096688ac541654fd0eeed255f3fa4a2/letoltes